Myrna Esguerra

Si Myrna Toribio Esguerra (ipinanganak noong 2 Oktubre 2001) ay isang Pilipinang beauty pageant titleholder na kinoronahang Binibining Pilipinas International 2024. Kakatawanin niya ang Pilipinas sa Miss International 2025.

 Buhay at pag-aaral 
Ipinanganak si Esguerra sa Pidigan, Abra noong 2 Oktubre 2001. Siya ay may labing-anim na kapatid. Sa kaniyang kabataan, nag aral siya sa Angeles, upang ituloy ang Bachelor's Degree sa tourism and management na may espesyalisasyon sa mga pagpupulong, insentibo, kumperensya, at eksibisyon (MICE), sa City College of Angeles, kung saan nagsimula ang kanyang karera sa pageantry sa pamamagitan ng pagsali sa taunang beauty pageant nito, kung saan siya ay nanalo noong 2022. Tinustusan niya ang kanyang pag-aaral nang nakapag-iisa mula sa edad na 17.

 Mga paligsahan ng kagandahan 

 Binibining Pilipinas 2024 
Noong 5 Abril 2024, hinirang si Esguerra bilang isa sa apatnapung kandidatang lalahok sa Binibining Pilipinas 2024. Lumahok si Esguerra sa kompetisyon bilang kinatawan ng Abra, na dati nang nanalo bilang Miss Abra 2024. Bago ang kompetisyon, pinuri ng mga media outlet si Esguerra para sa kanyang pagpapakitang-gilas sa mga pre-pageant event. Sa mga paunang kompetisyon, si Esguerra ang hinirang bilang isa sa mga nanalo sa national costume competition kung saan ang kanyang suot ay isang Dulimaman ensemble.

Ginanap ang kompetisyon noong 7 Hulyo 2024 sa Smart Araneta Coliseum. Sa unang bahagi ng kompetisyon, nanalo si Esguerra ng mga parangal na Best in Swimsuit at Best in Evening Gown, gayundin ang Bb. Philippine Airlines at Bb. Urban Smile. 

Napabilang sa Top si Esguerra at lumahok ito sa question and answer round, kung saan tinanong siya ni Miss Universe 1973 Margie Moran "If a time machine brings you back to 1964, sixty years ago when [the] Binibining Pilipinas began... what message would you tell the Filipino women of that time about the women of 2024?". Ang tugon ni Esguerra ay: 

Pagkatapos ng kompetisyon, hinirang si Esguerra bilang Binibining Pilipinas International 2024, at siya ay kinoronahan ng kanyang hinalinhan na si Angelica Lopez at Miss International 2023 Andrea Rubio. Bilang nagwagi si Esguerra sa ika-60 edisyon ng kompetisyon, si Esguerra, kasama ang kapwang nagwagi na si Binibining Pilipinas Globe 2024 Jasmin Bungay, ay nakatanggap ng premyong ₱1,000,000.

 Miss International 2025 
Bilang Binibining Pilipinas International 2024, kakatawanin ni Esguerra ang Pilipinas sa Miss International 2025.

 Mga sanggunian 

Kategorya:Nabubuhay na mga tao
Kategorya:Binibining Pilipinas